《祝英台近·玉东西》
宋代·王澡

玉东西，歌宛转。未做苦离调。著上征衫，字字是愁抱。月寒鬓影上萧，舵楼开缆，记柳暗、乳鸦啼晓。短亭草。还是绿与春归，罗屏梦空好。燕语难凭，憔悴未渠了。可能妒柳羞花，起来浑懒，便瘦也、教春知道。

作者简介：王澡[公元一一六六年至？年]字身甫，号瓦全，初名津，字子知，四明（文献通考作宁海）人。生于宋孝宗乾道二年，卒年不详。官至太常博士。方岳曾身之请业，且为岳父撰墓志。澡能诗词，有《瓦全居士诗词》二卷，《文献通考》传于世。